**E L Ő T E R J E S Z T É S**

**Szombathely Megyei Jogú Város Közgyűlésének**

 **2024. január 25-i ülésére**

**Javaslat a települési támogatás keretében nyújtott ellátások és a szociális szolgáltatások helyi szabályzásáról szóló 8/2015. (II.27.) önkormányzati rendelet módosítására**

Szombathely Megyei Jogú Város Önkormányzata annak érdekében, hogy ösztönözze a szombathelyi háztartásokat szén-monoxid érzékelő készülék beszerzésére, 2023. december 1. napjától új támogatási formaként bevezette a szén-monoxid érzékelő készülék vásárlásához nyújtott támogatást. A támogatás bevezetését követően 2024. január 8. napjáig 461 db kérelem érkezett. A támogatás biztosításához a kérelemhez csatolni kell az igénylő nevére kiállított, a mérőkészülék vásárlásáról szóló, 30 napnál nem régebbi számla másolatát, továbbá a készülék jótállási jegyének másolatát, amennyiben a vonatkozó jogszabály alapján ennek kiállítására a vállalkozó köteles volt.

A támogatás megállapítására vonatkozó eljárás további egyszerűsítése, és a támogatás bevezetése óta eltelt időszak tapasztalatai alapján javaslom, hogy a támogatásra való jogosultsági feltételek köréből kerüljön ki a jótállási jegy másolatának becsatolása.

A jogalkotásról szóló 2010. évi CXXX. törvény (a továbbiakban: Jat.) 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. A Jat. 18. § (1) bekezdése alapján a jogszabály tervezetéhez a jogszabály előkészítője indokolást csatol. Előzőekre tekintettel a rendelet-módosítás tervezetének előzetes hatásvizsgálata és indokolása az előterjesztés mellékletét képezik.

Kérem a Tisztelt Közgyűlést, hogy az előterjesztést megtárgyalni, és a rendeletet megalkotni szíveskedjék.

**Szombathely, 2024. január 15.**

 /: **Dr. Nemény András** :/